- Cortul potrivit
Cu siguranță primul lucru pe care îl vei pune în bagaj ar trebuie să fie un cort de calitate. Pentru a alege cortul potrivit ia în considerare condițiile meteorologice, zona în care vei pleca, numărul de persoane și, de ce nu, preferințele personale.
La momentul actual, poți găsi disponibile pe piață o varietate de corturi de dimensiuni, forme și materiale diferite, fiecare potrivit pentru anumite condiții. De la corturile ultra-light pentru drumeții rapide la corturile spațioase pentru vacanțele cu întreaga familie, cu siguranță vei putea găsi unul adecvat nevoilor tale.
- Sac de dormit confortabil
Dacă îți dorești o noapte de odihnă în aer liber cheia o reprezintă un sac de dormit cât mai confortabil. Deși este vară, noaptea poate fi puțin mai frig decât ai anticipat, așadar alege unul care să ofere suficientă izolație termică și care să-ți permită să dormi în poziția ta preferată de somn.
- Izopren sau saltea gonflabilă
Chiar dacă ai găsit deja un sac de dormit ideal, este bine să optezi și pentru o izolare adecvată la nivelul solului. Un izopren sau o saltea gonflabilă îți vor oferi amortizare și izolare termică suplimentară, iar tu vei avea un somn odihnitor chiar și pe un teren mai dur sau rece.
- Ustensile pentru depozitarea și prepararea hranei
Dacă îți dorești o experiență cât mai reușită, gătitul în aer liber nu poate lipsi! Asigură-te că ai uneltele potrivite pentru pregătirea și gătirea mâncării, de la arzătoare portabile la ustensile de bucătărie și ustensile pentru grătar.
Nu uita să acorzi atenție și metodelor de stocare a hranei și a apei. Folosește pungi de vidat pentru a depozita și proteja alimentele sau chiar pentru a le feri de vizitele animalelor sălbatice.
- Sistem de purificare a apei
Accesul la apă curată este esențial pentru sănătatea și confortul tău. Un sistem bine pus la punct de purificare a apei, cum ar fi filtrele sau pastilele de purificare te pot ajuta să transformi apa de izvor în apă sigură și potabilă.
- Lanterne și surse de iluminat
O sursă de lumină îți garantează atât confort, cât și siguranță. Nu uita să împachetezi în bagaj una sau două lanterne sau chiar faruri de cap fiabile și suficiente baterii sau surse de alimentare suplimentare pentru a le folosi pe parcursul nopții.
- Îmbrăcăminte adecvată
Vestimentația potrivită poate face față condițiilor meteorologie variate și schimbărilor bruște de temperatură pe care le întâlnești în natură. Alege straturi de îmbrăcăminte adecvate pentru activitățile tale și pentru condițiile de vreme anticipate. Nu uita să iei în considerare și echipamentul de protecție împotriva insectelor și a soarelui.
- Unelte și echipament de supraviețuire
Chiar și cea mai bine planificată aventură în aer liber poate întâmpina obstacole neprevăzute. Asigură-te că ai la îndemână obiecte indispensabile, precum chibrituri impermeabile, busolă sau GPS și o trusă de prim ajutor. Astfel, vei putea face față oricărei situații.
- Saci pentru depozitare și organizare
Dacă vrei să-ți organizezi echipamentul și proviziile și să le păstrezi în siguranță alege saci de depozitare durabili. Aceștia te vor ajuta să găsești rapid ceea ce cauți în rucsac sau în portbagaj și îți vor proteja obiectele de umiditate și murdărie.
- Masă și scaune pliabile
După o zi de explorat prin natură, un loc confortabil unde să te poți relaxa este neprețuit. Ia cu tine o masă și câteva scaune pliabile ușoare de transportat și vei putea organiza un spațiu excelent pentru relaxare în jurul focului de tabără, precum și pentru a pregăti și savura mesele în aer liber.
Așadar, când îți faci bagajele pentru următoarea ta escapadă în mijlocul naturii, asigură-te că ai la îndemână toate obiectele de pe această listă. Cu echipamentul potrivit, vei putea să te bucuri de fiecare moment al vacanței tale și să creezi amintiri de neuitat!